CELEX: 31990D0256
Language: sl
Date: 1990-05-10 00:00:00
Title: Odločba Komisije z dne 10. maja 1990 o metodah za merjenje in ocenjevanje proizvodnih lastnosti ter napovedovanje genetske vrednosti čistopasemskih plemenskih ovc in koz

Pomembno pravno obvestilo

|

31990D0256

Uradni list L 145 , 08/06/1990 str. 0035 - 0037 finska posebna izdaja: poglavje 3 zvezek 32 str. 0220  švedska posebna izdaja: poglavje 3 zvezek 32 str. 0220 

		Odločba Komisijez dne 10. maja 1990o metodah za merjenje in ocenjevanje proizvodnih lastnosti ter napovedovanje genetske vrednosti čistopasemskih plemenskih ovc in koz(90/256/EGS)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Direktive Sveta 89/361/EGS z dne 30. maja 1989 o čistopasemskih plemenskih ovcah in kozah [1] in zlasti tretje alinee člena 4 Direktive,ker so metode, ki se že uporabljajo v državah članicah za merjenje in ocenjevanje proizvodnih lastnosti ter napovedovanje genetske vrednosti čistopasemskih plemenskih ovc in koz, na splošno podobne;ker je torej zaradi primerljivosti rezultatov nujno tesneje uskladiti podrobna pravila o teh metodah;ker so ukrepi, predvideni s to odločbo, v skladu z mnenjem Stalnega odbora za zootehniko,SPREJELA NASLEDNJO ODLOČBO:Člen 1Metode za merjenje in ocenjevanje proizvodnih lastnosti ter metode za napovedovanje genetske vrednosti čistopasemskih plemenskih ovc in koz so določene v Prilogi k tej odločbi.Člen 2Ta odločba je naslovljena na države članice.V Bruslju, 10. maja 1990Za KomisijoRay Mac SharryČlan Komisije[1] UL L 153, 6.6.1989, str. 30.--------------------------------------------------PRILOGAGenetska vrednost čistopasemskih plemenskih ovc in koz se lahko napove z uporabo ene ali kombinacije naslednjih metod. Vsi podatki, ki izhajajo iz rezultatov preizkušenj, morajo biti dostopni pristojnemu organu. Končni rezultati morajo biti dostopni.I. Lastna preizkušnja1. Lastna preizkušnja na testni postaji(a) Naveden mora biti naziv organizacije ali pooblaščene osebe, odgovorne za testno postajo, in naziv pristojne organizacije za izračunavanje in objavo rezultatov.(b) Naveden mora biti postopek preizkušnje.(c) Naslednje podrobnosti morajo biti jasno navedene:- pogoji za sprejem živali na testno postajo in predvsem največja dovoljena starost oziroma ali masa mladih plemenskih živali na začetku preizkušnje, ter število živali v preizkusu,- trajanje preizkusa na testni postaji ali končna telesna masa,- vrsta krme in način krmljenja.(d) Navedene morajo biti zabeležene proizvodne lastnosti (na primer telesna masa, konverzija krme, ocenjevalec sestave telesa, proizvodnja mleka, sestava mleka, kakovost volne ali druge ustrezne lastnosti).(e) Metoda, ki se uporablja za napovedovanje genetske vrednosti, mora biti znanstveno sprejemljiva v skladu z uveljavljenimi zootehniškimi načeli. Genetska vrednost testirane plemenske živali mora biti navedena kot plemenska vrednost ali kot primerjava z vrstniki za vsako lastnost.2. Lastna preizkušnja v pogojih rejeLastna preizkušnja se lahko opravi v pogojih reje, pod pogojem, da je na koncu preizkusa mogoče napovedati genetsko vrednost z uporabo uveljavljenih zootehniških načel. II.II. Kontrola mlečnosti in napovedovanje genetske vrednosti ženskih živali glede lastnosti mlečnosti1. Naveden mora biti naziv organizacije ali pooblaščene osebe, odgovorne za preizkušnjo, in naziv pristojne organizacije za izračunavanje in objavo rezultatov.2. Naveden mora biti postopek preizkušnje.3. V skladu s pravili Mednarodnega odbora za kontrolo živali mlečnih pasem se navedejo zabeležene proizvodne lastnosti (na primer proizvodnja mleka, sestava mleka ter druge ustrezne lastnosti).4. Podatki iz mlečne kontrole, ki se uporabljajo za določanje genetske vrednosti ženskih živali, se morajo:- nanašati na časovno obdobje, ki ustreza pravilu, ki ga predpiše Mednarodni odbor za kontrolo živali mlečnih pasem,- prilagoditi na morebitne pomembne vplive okolja.5. Metoda, ki se uporablja za napovedovanje genetske vrednosti, mora biti znanstveno sprejemljiva v skladu z uveljavljenimi zootehniškimi načeli. Genetska vrednost testirane plemenske živali mora biti navedena kot plemenska vrednost ali kot primerjava z vrstniki za vsako lastnost.III. Preizkušnja potomcev in/ali sorodnikov1. Naveden mora biti naziv organizacije ali pooblaščene osebe, odgovorne za preizkušnjo, in naziv pristojne organizacije za izračunavanje in objavo rezultatov.2. Genetsko vrednost plemenske živali je treba napovedati na podlagi ocene dovolj velikega števila potomcev glede na:(a) proizvodnjo mesa ali značilnosti pasme:- pojasnjen mora biti postopek preizkušnje,- potomcev in/ali sorodnikov se ne sme različno obravnavati,- priznane so tri vrste preizkušnje potomcev in/ali sorodnikov:(i) glavna preizkušnja potomcev in/ali sorodnikov na testni postaji;(ii) preizkušnja potomcev in/ali sorodnikov v pogojih reje. Potomci in/ali sorodniki morajo biti razporejeni med čredami na tak način, da je mogoča zanesljiva primerjava med plemenskimi živalmi;(iii) podatki, zbrani na identificiranih klavnih trupih potomcev in/ali sorodnikov;(b) lastnosti mlečnosti:- naveden mora biti postopek preizkušnje,- ženskih živali se ne sme različno obravnavati,- prirejo in sestavo mleka je treba vključiti v izračun genetske vrednosti.3. Potomce in/ali sorodnike je treba izbrati na nepristransko. Vse ustrezne podatke je treba uporabiti pri napovedovanju genetske vrednosti plemenskih živali. Pri napovedovanju plemenske vrednosti je treba z ustreznimi postopki izključiti vse negenetske vplive.4. Navedene morajo biti zabeležene proizvodne lastnosti (na primer prirastek telesne mase, konverzija krme, kakovost klavnega trupa, prireja mleka, sestava mleka, kakovost proizvodnje volne, reprodukcijske značilnosti, plodnost, razmnoževanje, preživitvena sposobnost potomcev in/ali sorodnikov, in druge ustrezne lastnosti).5. Metoda, ki se uporablja za napovedovanje genetske vrednosti, mora biti znanstveno sprejemljiva v skladu z uveljavljenimi zootehniškimi načeli.--------------------------------------------------